'Kids Rock Family', un espectacle de rock per a tota la familia en el Centre Cultural Mario Monreal
06 d’abril 2021

![Imagen 1](/media/pk1pu35x/c-kids-rock.jpg)

El Centre Cultural Mario Monreal acollirà este dijous, 8 d'abril, a partir de les 18 hores, l'actuació Kids Rock Family, un espectacle de música rock dirigit a tota la família. La companyia que oferix el concert és Obladi Records i s'interpretaran cançons d’artistes com Elvis Presley, ACDC, Beatles, Police, Bruce Springsteen, Queen, Guns and Roses i Nirvana, entre molts altres grups.

Este espectacle, que serà en castellà, està dins de la programació de Pasqua Màgica, una activitat organitzada pels departaments de Cultura i de Joventut i Infància, en la qual s'aposta per oferir un ampli ventall cultural durant les vacacions de Setmana Santa i Pasqua.

Dins de l'espectacle Kids Rock Family s'interpretaran cançons dels millors grups que van marcar una fita en la història del rock mentre es projecten imatges i vídeos simultàniament. Entre cançó i cançó contaran històries de cada artista, sempre amb un enfocament educatiu perquè els xiquets i xiquetes coneguen i gaudisquen de l'art.

D'altra banda, Obladi Records és una companyia creada pel músic professional Mario Frasco (pianista, compositor i productor musical). En Obladi Records s'oferixen repertoris en diferents estils així com Djs, composició, arranjaments o producció musical. També compta amb xous musicals per a xiquets i famílies, i fins i tot un projecte nou de cuina d'alta qualitat amb música en directe.

Durant tot l'esdeveniment es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic. L'actuació durarà 60 minuts i les entrades són gratuïtes, les quals es podran aconseguir en línia clicant en el següent enllaç: [https://www.servientradas.com/espectaculo/AYUNTAMIENTO\_DE\_SAGUNTO/3/kids-rock-family.html​](https://www.servientradas.com/espectaculo/AYUNTAMIENTO_DE_SAGUNTO/3/kids-rock-family.html)

*   [](http://www.facebook.com/sharer.php?u=https://aytosagunto.es/va/actualitat/kids-rock-family-un-espectacle-de-rock-per-a-tota-la-familia-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/kids-rock-family-un-espectacle-de-rock-per-a-tota-la-familia-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/kids-rock-family-un-espectacle-de-rock-per-a-tota-la-familia-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/kids-rock-family-un-espectacle-de-rock-per-a-tota-la-familia-en-el-centre-cultural-mario-monreal/)